Madinah itu apa sih? Jelaskan dalam bahasa jawa ya

Medinah  (  or المدينة ; uga  ditransliterasi dadi Basa Inggris:  Madinah; resminé  al Madīnat al Munawwarah) iku kutha ing tlatah Hejaz, Saudi Arabia pérangan kulon, lan minangka kutha krajan provinsi Al Madinah. Kutha iki minangka kutha suci namer loro ing agama Islam, panggonan disarèkaké Nabi  Muhammad.

Padunung cacahé punjul 1,300,000 (taun 2006). Madinah asliné kaloka minangka Yathrib, nanging banjur diowahi dadi Madīnat al-Nabī (مدينة ﺍﻟﻨﺒﻲ  "kutha Nabi") utawa Al Madīnah al Munawwarah ("kutha kang dipadhangi/diènthèngké" utawa "kutha suminar").

Madinah dumunung 338 kilomèter sisih lor Mekah lan kira-kira 193 km saka pasisir Sagara Abang. Kutha iki manggon ing tlatah kang paling subur ing tlatah Hejaz.

Masjid Nabawi (Masjid Nabi) ngadeg ing sisih wétan kutha lan sarupa karo masjid ing Mekah nanging ukurané luwih cilik.  Platarané  mèh ana 152 m dawané, kanthi kubah lan telu menaran kang éndah.

Makam Fatimah (putri Muhammad) lan Abu Bakar (kalifah pisanan lan bapaké Aisha sisihané Muhammad), lan Umar (Umar ibn Khattab), kalifah kaloro uga dumunung ing kéné. Masjid Nabawi jamané Muhammad, wis tau kobong ping pindho lan didandani.